google/wiki40b huggingface dataset:
Hakkasan

Hakkasan er en internasjonal kjede av restauranter, startet i 2001 som en eksklusiv kinarestaurant i West End i London. Kjeden har senere åpnet spisesteder i Miami, Mumbai, New York, San Francisco, Las Vegas, Abu Dhabi, Beverly Hills, Shanghai, Dubai, Doha og Oslo.
Restaranten i London er med i filmen About a Boy fra 2002. I 2003 ble Hakkasan tildelt en «stjerne» i Guide Michelin som den første kinarestauranten i Storbritannia og den femte i guidens historie.
I 2013 åpnet kjeden sin første nattklubb, i MGM Grand i Las Vegas.
Dean & DeLuca

Dean & DeLuca er en kjede av eksklusive dagligvarebutikker. Den første ble etablert i New York-distriktet SoHo av Joel Dean, Giorgio DeLuca og Jack Ceglic i september 1977. Kjedens hovedkontor er i Wichita i Kansas. Per 2014 er Dean & Deluca eid av Pace Development, et thailandsk luksusselskap.

Steder

Giorgio DeLuca, en skolelærer som ble ostekjøpmann, og Joel Dean, en forlegger, åpnet den første Dean & DeLuca i september 1977 i SoHo, et område på nedre Manhattan, på hjørnet av gatene Prince og Greene. I oktober 1988 ble en ny flaggskipbutikk åpnet på hjørnet av Broadway og Prince. Mindre utsalgssteder fulgte, i Manhattans Rockefeller Plaza og i Paramount Hotel. Espressobarer er også plassert rundt i New York og Washington, D.C.
Dean & DeLuca benytter seg av en lisensstruktur i utenlandske markeder. Kjeden åpnet sitt første internasjonale utsalg i Tokyo i 2003 med Itochu Dean & Deluca Japan (11 steder, i 2 byer, inkludert MahaNakhon i Bangkok i juli 2011 og Orchard Central i Singapore i juni 2012). I 2007 inngikk kjeden kontrakt med sin andre lisenspartner, M.H. Alshaya Co. Midt-Østen (4 steder, blant annet en hovedforretning i Kuwait City i 2009, Villagio Mall i Doha i Qatar i mai 2010, og to steder i Dubai). I 2010 inngikk Dean & DeLuca flere lisensavtaler med Pace Development Thailand (3 steder), Shinsagae Korea (2 steder), og Mekassa Tyrkia.
Séminaire des Carmes

Séminaire des Carmes (Carmes-seminaret) er et universitetsseminar tilknyttet Institut Catholique de Paris. Det ble grunnlagt i 1919 og huser nå (201() mer enn femti prestekandidater (seminarister) fra forskjellige franske katolske bispedømmer.

Kloster

Det ligger på adressen 21 rue d'Assas i Paris' 6. arrondissement på det sted der de uskodde karmelitter hadde et kloster, bygd i 1613 (couvent des Carmes). Klosteret var et resultat av sendelsen av to karmelitter som ble sendt til kong Henrik IV av pave Paul V i 1610. De ankom Frankrike kort etter mordet på kong Henrik, og Marie de Medici tok dem imot og gav dem lov til å bygge et kloster ikke langt fra hennes hoff i  Palais du Luxembourg. Først etablerte de klosteret i på hjørnet mellom rue Cassette og chemin de Vaugirard i et hus de hadde fått av Nicolas Vivien, regningsmester, men det ble for lite. De flyttet så til rue d'Assas, der de bygde kapell og kloster i 1613. Dette kapellet var den første hvelvbygning i Paris. Klostere ble under den franske revolusjon for å bli Carmesfengselet, og det ble deløvis ødelagt under septembermassakrene.
Etter at det verste av uroen hadde lagt seg, kjøpte den velstående arving og karmelittnonne Camille de Soyécourt bygningene og restaurerte dem; kjøpene ble foretatt i flere etapper fra 8. august 1797. Annet oppkjøp foretok hun den 8. november 1801, og så til slutt 22. august 1807 hadde hun en bygningsmasse som var alt for stor for nonnenes egne behov. I 1819 fullførte hun restaureringen av kirkens portal.  
Den 23. juli 1841 skjenket hun det hele til erkebiskop Denis Auguste Affre av Paris. Han benyttet dem for en ny skole for høyere kirkelige studier, det som i 1875 ble grunnlagt som Institut Catholique de Paris.
Karmelittene forlot ikke konventet før 23. april 1845 og flyttet da til Avenue de Saxe i Paris, der moder Camille hadde bygd et nytt konvent.
Pie Box Enterprise Linux

Pie Box Enterprise Linux er en tidligere kommersiell Linuxdistribusjon som var basert på Red Hat Enterprise Linux, og som rettet seg mot næringslivet. Et lite antall av programvarepakkene var endret for å fjerne Red Hat sine varemerker og unngå RHN-registering umiddelbart etter installering.
Oppdateringene og programvare-lagrene var svært like up2date-tjenesten hos Red Hat, Inc. Distribusjonen benyttet et abonnement på tjenester som var basert på programvare som var kompilert fra kildekode i RPM og som var utgitt av Red Hat, Inc.
Distribusjonen benyttet skrivebordsmiljøene GNOME og KDE og vindusbehandleren WMaker, og støttet datamaskinarkitekturen 32-biter x86.
Pie Box Enterprise Linux 4 AS ble lansert 28. februar 2005. Siste versjon var Pie Box Enterprise Linux 4 AS Update 6 fra 29. juli 2008.
Sergej Milinković-Savić

Landslaget

Han ble tatt ut i Serbias tropp til VM i fotball 2018 i Russland.
«Sophia Amalia»

«Sophia Amalia» var et orlogsskip som tilhørte den kongelige dansk-norske flåte, oppkalt etter dronning Sophie Amalie, Frederik IIIs ektefelle. Skipet var et av samtidens tyngst bevæpnede og robuste krigsskip.

Bygget i Christiania

«Sophia Amalia» var det andre norske krigsskipet som ble bygget på Hovedøya utenfor Christiania under ledelse av skipsbyggeren James Robbins fra Skottland. Han gikk i tjeneste hos Christian IV i 1642. Etter å ha sjøsatt Hannibal i 1647 fikk han ny kontrakt på to skip som også skulle bygges på Hovedøya. Under Hannibalsfeiden hadde Danmark-Norge hatt katastrofalt store tap, og det var nå vedtatt under et møte mellom kongen og riksrådet å utvide orlogsflåten. Formålet med skipet var således at det skulle innsettes til bevoktning av i Østersjøområdet.

Sjøsetting

De nye orlogsskipene var tiltenkt flere kanoner i forhold til størrelsen. Akterskipet, som tidligere hadde blitt senket, ble igjen løftet opp for å bedre forsvaret under entringskamp. James Robbins, og sønnen James Robbins den yngre, skulle bygge sterkere, tyngre armerte og større storskip enn «Hannibal». Skipet ble bygget nesten utelukkende i ek. Kjølen hadde en tykkelse på 70 cm, og kledningen var 12 cm. Det var dessuten usedvanlig rikt utsmykket på speil og akterskip med utskårne og forgylte figurer og et stort, ovalt riksvåpen voktet av villmenn. Med de svære kanoner og en lengde på 47 m, ble skipet et viktig ledd i sjøforsvaret. Mens byggingen pågikk døde Christian IV den 28. februar 1648. Han ble etterfulgt av sønnen Frederik III, som i stedet navnga skipet etter dronningen. 
I 1650 ble tredekkeren sjøsatt som et av de største og tyngst bevæpnede krigsskip i sin samtid  – besetningen kunne variere mellom 430 og 680 mann. Som ved «Hannibal» og «Prins Christian» er «Sophia Amalia» avbildet på to portretter av Willem van de Velde (den eldre) i 1658: Det ene fra baugen forutover og den andre fra akterspeilet bakover. Van de Velde har også avbildet et annet krigsskip, det engelske Sovereign of Seas, sjøsatt av engelskmennene i 1637. Likheten mellom de to tredekkerne er påfallende. Sovereign of Seas hadde som «Sophia Amalia» to lukkede kanondekk og et tredje med skyteskår mellom skansen på forskipet og bakken på akterskipet.  
«Sophie Amalia» deltok i krigene mot Sverige i 1657–1660, samt i slaget ved Öland i 1676. I 1680 ble hun tatt ut av tjenesten. Modeller av skipet er utstilt på Orlogsmuseet i København og på Norsk Maritimt Museum i Oslo.
The Legend of Zelda (TV-serie)

Handling

Hver episode av The Legend of Zelda fulgte eventyrene til helten Link og Prinsesse Zelda som beskyttet kongedømmet Hyrule fra en ond trollmann kalt Ganon. De fleste episodene bestod av Ganon (eller hans undersåtter) som enten prøvde å kapre Triforce of Wisdom fra Zelda, kidnappe Zelda i egen person, eller bruke en eller annen ond plan til å bekjempe Hyrule.
En vanlig gjentakende vits i serien var Links flere mislykkede forsøk på å overbevise Zelda om at han fortjente et kyss for sine heltedåder. Links fevenn, Sprite, var derimot alltid villig til å gi ham et kyss helt gratis, men på grunn av hennes lille størrelse la han aldri merke til dette. Den gjentakende vitsen var høyst sannsynlig inspirert av de siste stundene av Zelda II: The Adventure of Link, som også videreførte troen på at Link og Zelda er romantisk involvert i senere spill.
Zelda hadde en større protagonistrolle i TV-serien enn i videospillene, hvor hun simpelthen er rollefiguren som spilleren må redde. Mens Link måtte redde Zelda i noen få episoder, slåss hun vanligvis side ved side med ham, og brukte som oftest pil og bue som hennes våpen.
Soul Kitchen

Priser

Soul Kitchen vant 2009 bl. a. den "Store Pris" på filmfestivalen i Venezia og filmmanusprisen på Nordiske filmdager.
Dedikasjon

Dedikasjon (fra latin: dedicare, «tilegne», «hellige»; ved de- «borte, unna» + dicare «utrope») er en setning fra en forfatter eller annen kunstner der en annen person blir tilegnet verket. Dedikasjonen uttrykker en hyllest til en bestemt person, levende eller avdød, som regnes som inspirator til det utgitte verket, ved at en i takknemlighet formelig overgir verket til denne, dog i overført betydning.
Dedikasjonen kan være enkel, som «Til min mor» eller slik Henrik Wergeland gjorde med sitt store dikt Mennesket, Skabelsen og Messias ved å gi hele første del tittelen «Til Henrik Steffens».
I eldre tider kunne en forfatter tilegne et verk til sin beskytter, en konge eller en særskilt adelsmann. Andre former for takk til personer som har gjort sitt for at verket skulle bli slik det ble, finnes også, gjerne i form av lister med navn, med eller uten beskrivelse av hva de har hjulpet med.
Innen andre kunstformer, brukes ofte hyldningsformen Homage á (personnavn) som tittel eller undertittel på et verk som er sterkt inspirert av et annet kunstverk.
Innenfor dataindustrien henviser begrepet dedikert om en utrustning som utsett for kun ett særskilt formål.
Dalselv Idrettslag

Fotball

Dalselv har for tiden ingen A-lag i fotball, men består kun av aldersbestemte lag.

Annet

Klubben havnet i 2008 på en 3.-plass i Klubben i mitt hjerte, Nordland, en plass ned siden 2.-plassen i 2007.
Terry Hayes

Biografi

Hayes var opprinnelig journalist som jobbet en tid i New York. Han møtte regissør George Miller da han arbeidet med skriptet til Mad Max (1979). Han og Miller gikk godt i lag og regissøren hyret senere Hayes til å hjelpe med manuset til Mad Max 2 (1981). Hayes gikk videre til å bli en "in-house" skribent for Kennedy Miller, og arbeidet på manus for alle deres påfølgende mini-serier. Han skrev også manus til Dead Calm (1989).
Hayes flyttet senere til Hollywood. I 2001, ble han nominert til Bram Stoker Award for Best Screenplay for arbeidet med From Hell.
Han skrev det ubrukte manuset til Planet of the Apes, med tittelen Return of the Apes i 1994.
Hans debutroman, Jeg er Pilgrim ble utgitt av Transworld Publishers 18. juli 2013. Samme måned kjøpte Metro-Goldwyn-Mayer filmrettighetene til romanen med Hayes knyttet til å tilpasse den til et filmmanus. Han arbeider også med en frittstående roman med tittelen The Year of the Locust.
Nicolaea

Utseende

Middelsstore stjertvinger med én kort og én lang stjert på bakvingen. Oversiden er brun til metallisk blå, vanligvis noe mattere hos hunnene. Undersidens grunnfarge er lyst gråbrun, gjerne med rødbrune flekker eller bånd.

Levevis

Disse artene lever i tropisk skog.

Utbredelse

Disse artene lever i Mellom- og Sør-Amerika, fra Mexico i nord til Argentina i sør.
UEFA-cupen i fotball for kvinner 2005/06

UEFA Women's Cup 2005/2006 var den femte sesongen av Mesterligaen i fotball for kvinner. 1. FFC Frankfurt fra Tyskland vant etter sammenlagtseier i de to finalene mot motstander 1. FFC Turbine Potsdam, også de fra Tyskland. Før finalen hadde begge lagene en seier hver i Women's Cup.

Kvalifiseringsrunde

Av de tilsammen 43 lagene som kjempet om seieren, var bare syv forhåndskvalifisrt. Fem av de syv var forutsigbare; FFC Frankfurt, som vant Bundesliga, Turbine Potsdam (tittelforsvarer), Djurgården/Älvsjö, Arsenal og Brøndby. Mer overraskende var det at Gömrükçü Baku fra Aserbajdsjan og ZFK Masinac Classic Niš fra Serbia og Montenegro.
SAM (datamaskin)

SAM (Simulator for automatisk maskineri, utviklet 1964–1967) var to norske datamaskiner utviklet ved Forsvarets forskningsinstitutt på 60-tallet, kjent som blant datidens teknologisk mest avanserte.
Under ledelse av Yngvar Lundh og Lars Monrad-Krohn ble SAM 1 utviklet, med det mål å bistå forskere (igangsatt 1964). Den ble bygget i hovedsak av Per Bjørge, assistert av NTH-student Rolf Skår. Maskinen hadde 4096 stykk 24-bit ord, syv stykk 14-bit indeksregistre, men utmerket seg med bruk av en lyspenn hvormed brukeren kunne foreta valg.
SAM 2 ble bygget for telemetristasjonen i Tromsø, og var en av verdens første med integrerte kretser. Den ble ferdigstilt 23. april 1967 i Bergen, og dannet grunnlaget for Nord-1-teknologien fra Norsk Data som ble etablert i august samme året. Noe produksjon ble utført ved Kongsberg Våpenfabrikk, der man under Olav Landsverk videreførte SAM 2 til SM-1, som ikke var ulik Nord-1.
Den påtenkte SAM 3 skulle behandle telemetriske data fra satellitter, men ble ikke realisert, da man heller gikk til innkjøp av PDP-8 fra DEC (utviklet 1965).
Fylkesvei 6016

Fylkesveg 6016 går mellom Vassbrua og Nauste i Nesset kommune. Veien er 1,6 km lang.
Frem til 2019 hadde veien betegnelsen Fv193.
Temptation Island

Temptation Island er en amerikansk reality-serie som gikk på Fox-TV fra 2001 til 2003. Serien var temmelig kontroversiell da den gikk. Det kom av at konseptet gikk ut på å samle en rekke par på en idyllisk sydhavsøy. Der skulle en gruppe single menn og kvinner teste parenes lojalitet. Programmet ble sendt tre sesonger og ble alle år ledet av Mark L. Walberg. Konseptet ble solgt til en rekke land, blant annet så ble en skandinavisk versjon sendt fra 2002 til 2003.
Serien ble moderat suksess i de fleste land og gikk som regel en eller to sesonger.
Selve konseptet ble utviklet av nederlandske Endemol.
Romulus (bille)

Utseende

En ganske stor (ca. 30 millimeter), kraftig, brunsvart trebukk. Antennene er ganske tynne, noe kortere enn kroppen hos hunnen og betydelig lengre enn kroppen hos hannen. Pronotum er rundet, bredere enn langt og ganske blankt. Dekkvingene er ganske lite avsmalnende bakover. Beina er ganske korte.

Levevis

Larvene lever i kvister av løvtrær. Arten forekommer på buskmark, de voksne er aktive i juni og juli.

Utbredelse

Arten er bare kjent fra Florida. Den ble opprinnelig beskrevet fra fire eksemplarer, disse var lenge de eneste kjente, men arten ble "gjenoppdaget" i 1991
Yungang kullkraftverk

Yungang kullkraftverk er et kullkraftverk ved byen Datong i provinsen Shanxi i det nordlig-sentrale Kina. Det har en installert produksjonskapasitet på 440 MW fordelt på 2 turbiner. Årsproduksjonen er om lag 3 TWh.
Anlegget stod ferdig i 2003, etter kun 20 måneders byggearbeider. Operatør er Datang International Power Generation Co Ltd, som eier 80% av anlegget.
Trinityhalvøya

Trinityhalvøya (engelsk: Trinity Peninsula) er den ytterste delen av Graham Land på Antarktishalvøya som strekker seg 130 kilometer nordøstover fra linjen mellom Cape Kater og Cape Longing.
Kartmakere har benyttet forskjellige navn som Trinity Land, Palmer Land og Land of Louis Philippe for denne delen av Den antarktiske halvøy. Navnet Trinity Land ble gitt av Edward Bransfield i januar 1820, men det er usikkert hvilket område dette navnet opprinnelig dekket.
Golofa eacus

Utseende

En stor (35–50 millimeter), gulbrun hornbille med brunsvarte bein. Hodet og sømstripen (dekkvingenes innerkant) er også svarte. Hannen har et langt, spisst, krumt horn på hodet, og et langt, litt fremoverkrummet horn på pronotum, dette er kledt med lange, gulbrune hår på forsiden i den ytre delen. Hunnen mangler disse hornene.

Levevis

Disse billene er stort sett nattaktive, og i alle fall noen av artene kommer til lys. De har også blitt observert om dagen, spisende på bambus. Forøvrig vet man ganske lite om biologien til denne slekten, til tross for at slekten er vidt utbredt og artene ganske oppsiktsvekkende. Denne arten lever i forholdsvis høytliggende skoger, i alle fall opp til 2600 meter over havet. Larvene har blitt funnet i jorden.

Utbredelse

Arten er utbredt fra Colombia i nord til Peru i sør.
Nasalpolypp

Symptomer og funn

Polyppene er uømme og bevegelige. Symptomene man merker vil være trykkfølelse i nesen og eventuelt ansiktet rundt, potensielt nedsatt luktesans og tiltagende nasal tale. Noe sekresjon fra nese kan også forekomme. Små polypper kan være tilstede uten at man merker noe.
Man undersøker for nasalpolypper med fremre rhinoskopi. De fremtrer som glassaktige, dråpeformede utvekster, noe grålig i farge og med en glinsende overflate. Oftes vil de finnes på begge sider i nesen.
Uten behandling vil polyppene fortsette å vokse, og føre til økende irritasjon og økt hyppighet av infeksjoner i nese-/svelg-regionen.

Behandling

Pasienter skal henvises av sin fastlege til ØNH-avdeling for utredning. Medikamentelt kan man bruke slimhinneavsvelgende dråper og lokal kortikosteroidebehandling. Dette kan redusere størrelsen på og plagene ved polyppene. Ofte må de likevel fjernes kirurgisk. Dette gir god bedring, men tilbakefall er meget vanlig.
The Breakfast Club

Handling

Filmen handler om fem amerikanske high school-elever som må tilbringe en lørdag på skolen som straff for forskjellige forseelser. De fem består av idrettstjernen Andrew, pøbelen John, nerden Brian, den alternative og nevrotiske Allison og den pene Claire (alle de klassiske High School-personlighetene). Alle har på hver sin måte gjort seg fortjent til å sitte igjen, til alt overmål på en lørdag formiddag. De har ingenting til felles og liker heller ikke hverandre, men i løpet av dagen brytes alle psykologiske og menneskelige barrierer, nyansene kryper frem, alle de individuelle forskjellene. Etterhvert oppstår det en slags solidaritet mellom dem, og alle går derfra med et mer nyansert syn på livet.

Om filmen

The Breakfast Club blir i hovedsak drevet frem av dialogen og ikke så mye av handlingen. 
Mange regner den blant de mest betydningsfulle ungdomsfilmene som er lagd og den første som tok ungdom på alvor. Den hadde en stor påvirkning på både ungdomsfilmer og populærkultur på 1980-tallet og har i ettertid blitt regnet som en kultfilm. Regissør John Hughes satte i gang med en bølge av ungdomsfilmer på 1980-tallet. Bare året før hadde han lansert Å, for en bursdag!, og i 1986 lanserte han Pretty in Pink og Skulk med stil. En litt eldre variant kom med Joel Schumachers St. Elmo's Fire.
Filmens tittelmelodi, "Don't You (Forget About Me)" med av Simple Minds, ble også populær og nådde blant annet førsteplassen på Billboard-lista i 1985.

Filmkritikerne

Filmen ble godt mottatt av kritikerne og har fått 88 % på Rotten Tomatoes. Den amerikanske filmkritikeren Roger Ebert gav den tre av fire stjerner, mens Leonard Maltin gav den 2,5 av 4 stjerner. 
Også de norske anmelderne var jevnt over positive. Både Dagbladet, Dagsavisen og Aftenposten gav den terningkast fire, mens VG gav den terningskast fem. Anmelderen på CINERAMA gav den terningkast seks i 2006 og skrev følgende: «Filmen er strålende godt skrevet av John Hughes, som også har regien. Dialogen er treffende, både den morsomme, den mer bitende satiriske og ikke minst den såre og utleverende. Karakterene er så renskåret og gjennomførte at de nærmest grenser over i en parodi, og det er nettopp det som får dette kammerspillet til å fungere.» Per Haddal i Aftenposten skrev at: «Det er så sjelden at man roper et uforbeholdent hurra: For her har vi en ungdomsfilm som ikke forakter sitt publikum, men tar tenårenes stormfulle problemer på alvor. En moden film om umodne mennesker, men like mye en avsløring av lettvint vanetenkning.»

Økonomi

Filmen innbrakte 51,5 millioner dollar på verdensbasis da den gikk på kino, hvorav så mye som 45,9 millioner i USA alene. Den ble den 16. mest innbringende filmen på amerikansk kino i 1985. 
Produksjonskostnadene var på rundt én million dollar.

Priser

I 2016 besluttet amerikanske National Film Preservation Board at filmen var betydningsfull nok til å lagres i National Film Registry.
Frihetsplassen (Tbilisi)

Frihetsplassen (georgisk: თავისუფლების მოედანი, Tavisuplebis moedani), tidligere kjent som Erivanplassen (ერევანსკი მოედანი, Erevansk'i moedani) under Det russiske keiserdømmet og Leninplassen under Sovjetunionen, er en plass i sentrum av Georgias hovedstad Tbilisi. Den befinner seg i den østlige enden av avenyen Rustavelis Gamziri og fungerer som byens naturlige midtpunkt.
På plassen ruver Frihetsmonumentet, ei 35 meter høy søyle med en gullbelagt statue av Sankt Georg til hest. Rådhuset i Tbilisi og hovedkontoret til Georgias bank ligger ved plassen.
Ascari

Historie

Ascari Cars ble offisielt etablert i Dorset, England i 1995, av nederlenderen Klaas Zwart som hadde tjent seg rik på spesialverktøy for oljebransjen i Aberdeen, Skottland. Selskapet ble inspirert av, og navngitt etter, Alberto Ascari (1918–1955) og faren Antonio Ascari (1888–1925). Både far og sønn Ascari kjørte billøp, og begge omkom i ulykker under løp, 36 år gamle.
Allerede i 1994 ble Lee Noble engasjert for å designe en supersportsbil for Ascari. Resultatet ble prototypen Ascari FGT, med en midtmontert motor fra Chevrolet Corvette på 600 HK. Fire år senere, i 1998, ble en produksjonsmodell lansert: Ascari Écosse (Écosse er fransk for Skottland). Modellen var basert på det opprinnelige FGT-prototypechassiset, men under panseret satt en V8-motor fra BMW på enten 300, 350 eller 400 HK. Bilen veide fattige 1 250 kg, og den kraftigste versjonen klarte derfor å akselerere fra stillestående til 100 km/t på bare 4,2 sekunder, med en toppfart på 320 km/t. Modellen ble første gang presentert på bilutstillingen i Birmingham i 1998, og 10 biler ble produsert samme år.
I 2000 bygget Ascari en ny fabrikk i Banbury for å utvikle sin andre modell, Ascari KZ1, og i tillegg for å huse racingteamet sitt, som gjennomgikk en omfattende restrukturering i 1999 og 2000. For første gang var både bil- og racingvirksomheten til Ascarigruppen samlet under ett og samme tak, og i januar 2000 viste Ascari frem sin nye racerbil, A410, med en 4-liters V10 under panseret. Bilen klarte ikke å kvalifisere seg til 24-timersløpet i Le Mans samme år, men debuterte på Nürburgring i Tyskland i løpet Nürburgring 1 000 km.
I 2000 begynte Ascari også utviklingen av verdens første racing-feriested. Dette ligger i en dal i Sør-Spania (Ronda), og besøkende kan opplevbe et helt nytt konsept som kombinerer høyhastighetskjøring og adrenalinkick med luksuriøs avslapning i nærheten av en toppmoderne racingbane.
Chief Mouser to the Cabinet Office

Chief Mouser to the Cabinet Office er tittelen til katten som gjør tjeneste for Storbritannias statsminister, med tjenestested nr. 10 Downing Street.  
Skikken med at en utnevnt katt har bodd i statsministerens bolig og gjort tjeneste som musejeger og selskapsdyr har eksistert siden Henrik den 8.s regjeringstid. Ettersom kattene er offentlig ansatte, er det ikke vanlig at de tilhører statsministeren, og de fratrer heller ikke sine embeter ved regjeringsskifter. Katten med lengst tjenestetid i Downing Street er Wilberforce, som tjente under Edward Heath, Harold Wilson, Jim Callaghan og Margaret Thatcher. I løpet av det 20. århundre har den britiske regjeringen holdt tilsammen nærmere 100 katter for å holde regjeringsbygningene fri for skadedyr.  
Skjebnen til Humphrey ble del av en politisk krise etter regjeringsskiftet i 1997. Da familien Blair flyttet inn i Downing Street ble musejegeren etter kort tid tidligpensjonert og sendt bort fra statsministerboligen. Omstendighetene rundt den plutselige fratredelsen førte til spekulasjoner i avisene rundt Blair-familiens forhold til katter, og etterhvert til formelle utspørringer i den britiske nasjonalforsamlingen omkring Humphreys skjebne.
Katten som i dag besitter stillingen er Larry, som flyttet inn i Downing street 15. februar 2011. Tiltredelsen kom etter gjentatte direkteoverførte medieoppslag om skadedyrproblemer i Downing Street.
Dirty Deeds Done Dirt Cheap (sang)

«Dirty Deeds Done Dirt Cheap» er en sang med hardrockbandet AC/DC. Sangen er tittelsporet på albumet Dirty Deeds Done Dirt Cheap fra 1976. Sangen ble skrevet av Angus Young, Malcolm Young, og Bon Scott.